# Fluxus

**Fluxus** (lot. *flux* 'tekėjimas') – 7-ame XX a. dešimtmetyje susikūręs tarptautinis menininkų, kompozitorių, architektų ir dizainerių judėjimas, eksperimentavęs ir ieškojęs galimybių sujungti įvairias menines technikas ir disciplinas, siekęs atsitiktinumo, nuotykio, atmetęs heroizmą ir su menu siejamą verslą.

Judėjimas reiškėsi vizualinių menų ir muzikos, taip pat literatūros, miestų planavimo, architektūros ir dizaino srityse. *Fluxus* dažnai vadinamas *intermedia* (angl. *inter* 'tarp' + *media* 'komunikacijos priemonė').

## *Fluxus* pradžia

Po karo atsigaunančiose Vakarų valstybėse, ypač JAV, imta domėtis Rytų kultūromis, gyvensena ir ideologija. Amerikiečių avangardistas, kompozitorius ir menininkas *John Cage*, studijavęs dzenbudizmo veikalus, savo 6-o dešimtmečio eksperimentinėmis muzikinėmis kompozicijomis davė užuomazgą *Fluxus* srovei. Atsitiktinumo aspektas tokiuose *Cage* darbuose kaip 4' 33", sudomino ir turėjo įtakos lietuviui menininkui Jurgiui Mačiūnui. J. Mačiūnas judėjimą pavadino *Fluxus* ir surengė pirmąjį renginį 1961 m. AG galerijoje Niujorke ir 1962 m. *Fluxus* festivalius Europoje.

*Fluxus* siekė „pasidaryk pats“ estetikos ir vertino paprastumą, priešindamiesi sudėtingumui. Kaip Dada anksčiau, *Fluxus* priešinosi komercializmui ir instituciniam menui, smerkdami įprastinį rinkos diktatą meno produkcijai ir siekdami menininko nepriklausomybės. *Fluxus* menininkai dirbo su bet kokiomis po ranka pasitaikiusiomis medžiagomis ir dirbo individualiai arba išvien su kolegomis. Dalies arba viso darbo gamybos užsakymas fabrike šiems menininkams nebuvo priimtinas. J. Mačiūnas pats ranka surišo daugelį *Fluxus* leidinių.

## *Fluxus* kolekcija

Už 5 mln. JAV dolerių Vilniaus savivaldybė įsigijo visą J. Mačiūno kolekciją – 2600 eksponatų. 2006 m. birželio mėnesį į Vilnių buvo atvežta pirmoji kolekcijos dalis. Kolekcijoje – J. Mačiūno darbai, skirti „Film-Makers Cinematheque“, „Film Cuture“ žurnalui, J. Meko projektams, išskirtiniai darbai ir dokumentacija, susiję su Soho rajono įkūrimu, darbai ir tekstai iš privataus J. Mačiūno gyvenimo. Kolekcijoje žymių avangardistų kaip *Robert Morris*, *Nam June Paik*, Jonas Mekas, *Yoko Ono*, *On Kawara*, *Donald Judd*, *Yvonne Rainer*, *Alison Knowles*, *Michael Heizer*, *Joan Jonas*, *Claes Oldenburg* ir kitų darbai. Kolekcija įkurdinta Jono Meko vizualiųjų menų centre.

## Kai kurie *Fluxus* menininkai

|  |  |  |  |  |  |
| --- | --- | --- | --- | --- | --- |
| * Eric Andersen
* Ay-O
* Joseph Beuys
* George Brecht
* Don Boyd
* Allen Bukoff
* Joseph Byrd
* John Cage
* Giuseppe Chiari
* Philip Corner
 | * Gautam Dasgupta
* Jean Dupuy
* Oyvind Fahlstrom
* Robert Filliou
* Henry Flynt
* Ken Friedman
* Jacques Halbert
* Al Hansen
* Beck Hansen
* Geoffrey Hendricks
 | * Dick Higgins
* Ruud Janssen
* Ray Johnson
* Joe Jones
* Bengt af Klintberg
* Alison Knowles
* Takehisa Kosugi
* Philip Krumm
* Shigeko Kubota
* George Landow
 | * Vytautas Landsbergis
* György Ligeti
* Jackson Mac Low
* Jurgis Mačiūnas
* Barry McCallion
* Jadis Mercado
* Gustav Metzger
* Larry Miller
* Charlotte Moorman
* Yoko Ono
 | * Genesis P-Orridge
* Nam June Paik
* Ben Patterson
* Terry Riley
* Dieter Roth
* Carolee Schneemann
* Litsa Spathi
* Daniel Spoerri
* Yasunao Tone
* Cecil Touchon
 | * Ben Vautier
* Natasha Vita-More
* Cynthia Von Buhler
* Wolf Vostell
* Yoshi Wada
* Emmett Williams
* La Monte Young
* Christian Xatrec
 |

## Su Fluxus judėjimu siejami kritikai ir kuratoriai

|  |  |  |  |
| --- | --- | --- | --- |
| * Thomas Albright
* Simon Anderson
* Philip Auslander
* Marianne Bech
* Mark Bloch
* Ina Blom
* Walter Cianciusi
* Bertrand Clavez
* Ina Conzen
* David Doris
 | * Stephen C Foster
* Peter Frank
* Adrian Glew
* Emily Harvey
* Jon Hendricks
* Hannah Higgins
* Judith Hoffberg
* Sidney Huttner
* Jill Johnston
* Thomas Kellein
 | * Henry Martin
* George Maciunas
* Jonas Mekas
* Estera Milman
* Barbara Moore
* Karen Moss
* Harry Ruhé
* Craig Saper
* Jean Sellem
* Kristine Stiles
* Owen Smith
 | * Nicholas Zurbrugg
 |

## Nuorodos

www.FluxusComesAlive.fun Archyvuota kopija 2022-08-15 iš Wayback Machine projekto. - internetinis Fluxus kolekcijos gidas

www.bernardinai.lt „Monika Lipšic. Fluxus už stiklo“ 2008-01-09 Archyvuota kopija 2008-02-16 iš Wayback Machine projekto.